Դեն Գիլմոր

Դեն Գիլմոր (, ), ամերիկացի գրող, ակտիվ բլոգեր, լրագրող, դասախոս և մեդիա ձեռներեց։ ԱՄՆ Արիզոնայի նահանգային համալսարանի Ուոլթեր Քրոնքայթի լրագրության և զանգվածային հաղորդակցության դպրոցի Նայթ () թվային մեդիա ձեռներեցության կենտրոնի ղեկավար։ «Մենք ենք մեդիան» և «Մեդիակտիվ» գրքերի հեղինակն է։

Գործունեություն 
Մինչև լրագրող դառնալը Դեն Գիլմորը յոթ տարի երաժիշտ է աշխատել։ 1986-1987 ուսումնական տարում նա սովորել է Միչիգանի համալսարանի լրագրության ասպիրանտուրայում, որտեղ ուսումնասիրել է պատմություն, քաղաքականության տեսություն և տնտեսագիտություն։ Գիլմորը աշխատել է «Կանզաս սիթի թայմս» () և Վերմոնտի մի քանի այլ թերթերում, վեց տարի թղթակցել է «Դեթրոյթ ֆրի փրես» () թերթին։

Գիլմորը 1994-2005 թվականներին թղթակցել է Սիլիկոն Վալիի «Սասն Խոսե Մերքյուրի Նյուզ» () օրաթերթին, որի ժամանակ նա դարձել է դոթքոմերի բումի և նրանց հետագա անկման հիմնական մատենագիրը։ 1999 թվականի հոկտեմբերին նա սկսել է «Մերքյուրի Նյուզ»-ի համար բլոգ գրել, և համարվում է, որ դա առաջին դեպքն էր ավանդական մեդիա ընկերության համար։ Գիլմորի էլեկտրոնային լրագրի պահոցը կորել էր, բայց այժմ վերականգնվել է Bayosphere.com կայքում։

2005 թվականի հունվարին Գիլմորը լքում է «Մերքյուրի Նյուզ»-ը և անցնում աշխատանքի «Բայոսֆեր» () կոչվող հանրային լրագրության մեկնարկային կազմակերպությունում, որը նպատակն էր «հասարակության համար հաղորդելն ու հրապարակելը համացանցում դարձնել ավելի հեշտ» 2005 թվականի մայիսին մեկնարկած «Բայոսֆեր»-ը փակվել է 2006 թվականի հունվարին։

«Բայոսֆեր»-ը փակվելուց հետո Գիլմորը անցել է նոր՝ «Քաղաքացիական Մեդիայի կենտրոն» նախագծի, որը շահույթ չհետապնդող կազմակերպություն էր և համագործակցում էր Կալիֆորնիայի համալսարանի, Բերքլիի լրագրողական բարձրագույն դպրոցի և Հարվարդի համալսարանի Իրավունքի դպրոցի համացանցի և հասարակության Բերքման կենտրոնի հետ։

2007 թվականին Գիլմորը դարձել է առցանց ճանապարհորդական Dopplr հավելում նախագծի համահիմնադիրը։

2007 թվականի նոյեմբերից Արիզոնայի նահանգային համալսարանի Ուոլթեր Քրոնքայթի լրագրության և զանգվածային հաղորդակցության դպրոցի Նայթ () թվային մեդիա ձեռներեցության կենտրոնի ղեկավարն է։ Դեն Գիլմորը 2011 թվականի ապրիլից՝ հիմնադրման օրից, Համընդհանուր խմբագիրների համացացանց () կազմակերպության խորհրիդի անդամ է։

Երկեր 
Գրքեր
Դեն Գիլմորը «Մենք ենք մեդիան» () գրքի հեղինակն է (2004), որը ներկայացնում է համացանցը՝ անկախ լրագրողների համար միջոց, որը հնարավորություն է տալիս մարտահրավեր նետել ավանդական մեդիաների համախմբմանը։ Գիլմորը վկայում է «Իմ ընթերցողը գիտի ավելին, քան ես»։ Գիրքը առաջարկում է բլոգը, RSS-ը, SMS-ը որպես համացանցային գործիքներ, և կանխատեսում թե այս գործիքները ինչպես կփոխեն լրագրությունը։ 2010 թվականին Գիլմորը հրատարակել է «Մեդիակտիվ» գիրքը,, որտեղ խոսում է մեդիա գրագիտության մասին։

Փոդքասթներ
 We, the Media (mp3) Accelerating Change 2004, November 5–7, 2004.
 2004 Outlook
 Dan Gillmor at the South by Southwest Interactive Festival 2005 in Austin, Texas, March 11–15, 2005.

Մրցանակներ 
 EFF Pioneer Award (2002)
 Համաշխարհային տեխնոլոգիաներ մրցանակ (), մեդիա և լրագրության ասպարեզ (2004)

Ծանոթագրություններ

Արտաքին հղումներ 

 Dan Gillmor պաշտոնական կայք
 
 Bayosphere.com Dan Gillmor's eJournal archives
 Profile  at Arizona State University
 Profile at Center for Citizen Media
 Column archive at The Guardian
 Column archive  at Salon.com
 
 

Ամերիկացի լրագրողներ
Ամերիկացի գրողներ
Ամերիկացի բլոգերներ
Ամերիկացի հասարակական գործիչներ
ԱՄՆ-ի ինֆորմատիկայի ոլորտի գիտնականներ